Up-187/06
Natisni
Opravilna št.:
Up-187/06
Datum odločitve:
27. 3. 2007
ECLI:
ECLI:SI:USRS:2007:Up.187.06
Akt:
Ustavna pritožba zoper sklep Delovnega in socialnega sodišča v Ljubljani št. Ps 2095/2004 z dne 25. 11. 2005
Izrek:
Ustavna pritožba zoper sklep Delovnega in socialnega sodišča v Ljubljani št. Ps 2095/2004 z dne 25. 11. 2005 o zavrženju predloga za obnovo postopka se zavrže.
Ustavna pritožba zoper sklep Delovnega in socialnega sodišča v Ljubljani št. Ps 2095/2004 z dne 25. 11. 2005 o zavrnitvi ugovora o stvarni nepristojnosti sodišča se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
14. 2. 2006
Vrsta odločitve:
sklep
Vrsta rešitve:
zavrženje
Dokument:
US27292
Dokument v PDF obliki:
Up-187-06.pdf
111 KB
Prenesite datoteko
Up-187/06-4
27. 3. 2007
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata 9. marca 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba zoper sklep Delovnega in socialnega sodišča v Ljubljani št. Ps 2095/2004 z dne 25. 11. 2005 o zavrženju predloga za obnovo postopka se zavrže.
2. Ustavna pritožba zoper sklep Delovnega in socialnega sodišča v Ljubljani št. Ps 2095/2004 z dne 25. 11. 2005 o zavrnitvi ugovora o stvarni nepristojnosti sodišča se zavrže.
Obrazložitev
1. Pritožnica vlaga ustavno pritožbo zoper v izreku navedeni sodni odločbi.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.
3. Zoper sklep Delovnega in socialnega sodišča v Ljubljani, naveden v 1. točki izreka tega sklepa, je dovoljena pritožba. Pred izčrpanjem tega pravnega sredstva ustavna pritožba ni dovoljena, zato jo je Ustavno sodišče zavrglo.
4. Zoper sklep Delovnega in socialnega sodišča, naveden v 2. točki izreka tega sklepa,  ni posebne pritožbe (tretji odstavek 19. člena Zakona o pravdnem postopku, Uradni list RS, št.  26/99 in nasl. – ZPP, v zvezi z 19. členom Zakona o delovnih in socialnih sodiščih, Uradni list RS, št. 2/04 in nasl. – ZDDS-1). To pa pomeni, da bo lahko pritožnica ugovore v zvezi z nepristojnostjo socialnega sodišča uveljavljala s pravnimi sredstvi zoper končno odločitev sodišča. Šele po izčrpanju teh pravnih sredstev bo ustavna pritožba dopustna. Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo tudi v tem delu zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan